b'\n_START_ARTICLE_\nVincas Algirdas Pranckietis\n_START_SECTION_\nBiografija\n_START_PARAGRAPH_\nMok\xc4\x97si Radvili\xc5\xa1kio rajono Labos, Vabali\xc5\xb3, Smilgi\xc5\xb3 pradin\xc4\x97se mokyklose, baig\xc4\x97 \xc5\xa0eduvos gimnazij\xc4\x85. 1943 m. \xc4\xafstojo \xc4\xaf Kauno kunig\xc5\xb3 seminarij\xc4\x85. Nuo 1948 m. spalio 31 d. kunigas._NEWLINE_Atsisak\xc4\x99s bendradarbiauti su TSRS saugumo institucijomis (KGB), 1949 met\xc5\xb3 kovo 25 d. kartu su kitais 5 kunigais ir 7 klierikais i\xc5\xa1 Kunig\xc5\xb3 seminarijos i\xc5\xa1tremtas \xc4\xaf Sibir\xc4\x85. Nuo 1949 m. iki 1955 m. Baikalo e\xc5\xbeero \xc5\xbevejys, nuo 1955 m. iki 1959 m. vairuotojas, buhalteris Usol\xc4\x97je. Tremties meu dirbo pastoracin\xc4\xaf darb\xc4\x85, lank\xc4\x97 lietuvius tolimose taigos vietose._NEWLINE_Nuo 1959 m. iki 1960 m. Radvili\xc5\xa1kio parapijos vikaras, nuo 1960 m. iki 1962 m. Kauno arkikatedros vikaras, nuo 1962 m. iki 1965 m. Didvy\xc5\xbei\xc5\xb3 ir \xc5\xbdaliosios parapij\xc5\xb3 klebonas (Vilkavi\xc5\xa1kio vyskupija), nuo 1965 m. iki 1974 m. Siesik\xc5\xb3 parapijos (Kauno arkivyskupija) klebonas, nuo 1974 m. baland\xc5\xbeio 20 d. (atvyko per Sekmines) iki 1994 m. Jonavos parapijos administratorius (pirmtakas \xe2\x80\x93 kun. Pijus \xc4\x8ci\xc5\xbeauskas, pasek\xc4\x97jas \xe2\x80\x93 kun. K\xc4\x99stutis Grabauskas), nuo 1994 m. Jonavos \xc5\xa1v. apa\xc5\xa1talo Jok\xc5\xabbo parapijos vikaras altarista._NEWLINE_2008 m. liepos 20 d. per Jonavos \xc5\xa0v. apa\xc5\xa1talo Jok\xc5\xabbo parapijos glob\xc4\x97jo \xc5\xa1vento Jok\xc5\xabbo atlaidus pamin\xc4\x97tas kunigyst\xc4\x97s deimantinis (60 met\xc5\xb3) jubiliejus._NEWLINE_Paskelb\xc4\x97 straipsni\xc5\xb3 vietin\xc4\x97je spaudoje, yra 3 knyg\xc5\xb3 autorius.'